गौरतलब है कि कुछ दिन पहले जोधपुर आए अमिताभ बच्चन भी सवा नौ बजे एयरपोर्ट पर उतर गए, लेकिन एयरपोर्ट 9.30 बजे ही खोला गया था। सुप्रीम एयरलाइंस की नॉन शिड्यूल फ्लाइट भी सुबह 9 से 9.15 के बीच आ जाती है, लेकिन रन-वे पर इंतजार करना पड़ता है। ऑथोरिटी का कहना है कि सुबह और रात को शिड्यूल फ्लाइट नहीं है अन्यथा वे एयरपोर्ट को और अधिक समय तक खोल सकते हैं। एयरपोर्ट पर शिड्यूल फ्लाइट सुबह 11 बजे से अपराह्न 3 बजे तक ही संचालित होती है।